paragraph_text: A Little Ain't Enough treći je (LP) studijski album američkog rock vokala Davida Lee Rotha koji izlazi u siječnju 1991.g. Na albumu se uz brojne glazbenike na prvoj gitari pojavljuje vrlo talentirani Jason Becker koji je zamijenio Steve Vaia. Međutim Beckeru je za vrijeme snimanja albuma dijagnosticirana bolest ALS, u svijetu još poznata kao bolest Loua Gehriga, tako da je jako teško završio snimanje, svirajući na posebnim žicama.